L'Hostal Empúries, un clàssic! • Roosik & Co Joieria
Un hotel històric que va néixer a tocar del jaciment d’Empúries: entre la cultura clàssica i la mar.
Els grecs de l’antiguitat van crear la colònia d’Empòrion que ha donat nom a l’Empordà, una zona geogràfica que abasta el nord-est de les comarques gironines. En aquest mateix lloc hi va haver després una ciutat romana que va ser un dels enclavaments més destacats de l’època. A finals del s. XIX ja es va començar a excavar, i des d’aleshores ha estat en el punt de mira dels arqueòlegs. Va ser per allotjar aquesta comunitat científica que la cafeteria Villa Teresita va començar a oferir habitacions l’any 1919, i així va néixer l’Hostal Empúries. L’any 2007 es va emprendre una profunda reforma de l’edifici -que té la façana protegida per l’Ajuntament de l’Escala-, que ha posat al dia aquest establiment emblemàtic amb gust i un gran encert. Ara, és un hotel petit i encantador, en un lloc que té gust d’història antiga i de Mediterrani. I on a més, s’hi pot menjar de meravella. Un lloc perfecte per a un cap de setmana de primavera!
Modernes habitacions amb vistes al mar a través d’una bonica finestra.
El restaurant villa teresita* és un espai gastronòmic de cuina eco-mediterrània amb una carta pròpia que ofereix una cuina de proximitat, ecològica, moderna i plena de gustos purs i matisos.
més informació: http://www.hostalempuries.com/
Hotels26/04/2017